హేమావతి నందన్ బహుగుణ

హేమవతి నందన్ బహుగుణ (25 ఏప్రిల్ 1919 - 17 మార్చి 1989) భారతదేశానికి చెందిన రాజకీయ నాయకుడు. ఆయన 1973 నవంబరు 8 నుండి 1975 నవంబరు 30 వరకు ఉత్తరప్రదేశ్ ముఖ్యమంత్రిగా పని చేశాడు.

 వ్యక్తిగత జీవితం 
హేమావతి నందన్ బహుగుణ 1919 ఏప్రిల్ 25న ఉత్తరాఖండ్‌లోని పౌరి గర్హ్వాల్‌లోని బుఘానిలో గర్హ్వాలి బ్రాహ్మణ కుటుంబంలో జన్మించగా ఆ తరువాత వారు ఉత్తరప్రదేశ్‌లోని అలహాబాద్‌కు మారారు.

హేమావతి నందన్ బహుగుణ మొదటి భార్య ఎల్లప్పుడూ అతని స్వగ్రామమైన బుఘానిలో ఒక సాధారణ గ్రామీణ మహిళగా నివసించేది. అతని రెండవ భార్య కమలా బహుగుణ అతనితో అలహాబాద్‌లో నివసించింది, వారికి  ముగ్గురు పిల్లలకు తల్లి:

 వారి పెద్ద కుమారుడు విజయ్ బహుగుణ ఉత్తరాఖండ్ ముఖ్యమంత్రిగా పని చేశాడు. ఆయన అలహాబాద్, బాంబే హైకోర్టు మాజీ న్యాయమూర్తి & భారతీయ జనతా పార్టీ సభ్యుడు. విజయ్ కుమారుడు సౌరభ్ బిజెపి నుండి ఉత్తరాఖండ్ శాసనసభ సభ్యుడు.  ఆయన 2022లో పుష్కర్ సింగ్ ధామి మంత్రివర్గంలో పశుసంవర్ధక, మత్స్య, నైపుణ్యాభివృద్ధి & ఉపాధి, ప్రోటోకాల్ & చెరకు అభివృద్ధి మంత్రిగా పని చేస్తున్నాడు.
 రెండవ కుమారుడు శేఖర్ బహుగుణ.

ఈ దంపతుల కుమార్తె రీటా బహుగుణ జోషి యుపి ప్రదేశ్ కాంగ్రెస్ కమిటీకి అధ్యక్షురాలిగా, అలహాబాద్ మేయర్‌గా, లో‍క్‍సభ సభ్యురాలిగా పని చేసింది.

 ఎన్నికలలో పోటీ 

 1971: కాంగ్రెస్ సభ్యుడిగా అలహాబాద్ నుండి లోక్‌సభకు ఎన్నికయ్యాడు.
 1977: జనతా పార్టీ మద్దతుతో 'కాంగ్రెస్ ఫర్ డెమోక్రసీ' సభ్యునిగా లక్నో నుండి లోక్‌సభకు ఎన్నికయ్యాడు.
 1980: గర్హ్వాల్ నుండి కాంగ్రెస్ సభ్యుడిగా లోక్‌సభకు ఎన్నికయ్యాడు, కానీ త్వరలోనే కాంగ్రెస్ & లోక్‌సభ రెండింటినీ విడిచిపెట్టాడు.
 1982 ఉప ఎన్నిక: గర్హ్వాల్ నుండి లోక్‌సభకు ఎన్నికయ్యారు, తన కాంగ్రెస్ ప్రత్యర్థిని ఓడించాడు.
 1984: ప్రయాగ్‌రాజ్ (అలహాబాద్)లో అమితాబ్ బచ్చన్ చేతిలో ఓడిపోయాడు.

 మరణం 
బహుగుణ 1988లో అనారోగ్యానికి గురై కరోనరీ బైపాస్ సర్జరీ కోసం అమెరికాకు వెళ్లగా సర్జరీ విజయవంతం కాకపోవడంతో 1989 మార్చి 17న క్లీవ్‌ల్యాండ్ ఆసుపత్రిలో మరణించాడు.

మూలాలు 	

వర్గం:1919 జననాలు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:1989 మరణాలు